smcproject/ml-wiki-sentences huggingface dataset:
പൗരാണിക സംബന്ധിയായ പഠനങ്ങൾ, ഗവേഷണങ്ങൾ എന്നിവക്ക് പ്രത്യേക പ്രാധാന്യം നൽകി വന്നിരുന്ന പ്രസിദ്ധീകരണമാണ് ഇത് .
ചരിത്രം , നരവംശശാസ്ത്രം , പുരാലിഖിത ശാസ്ത്രം , നാണയ വിജ്ഞാനം , ശിലാലിഖിത ശാസ്ത്രം , മതം , നാട്ടാചാരങ്ങൾ , കല , സംഖ്യാശാസ്ത്രം , ഭൂമിശാസ്ത്രം തുടങ്ങിയവ ഇന്ത്യൻ ആന്റിക്വറിയുടെ പ്രസാധന പരിധിയിൽ വന്ന വിഷയങ്ങളാണ് .
1933 വരെ ഇതിന്റെ പ്രസിദ്ധീകരണം തുടർന്നു വന്നിരുന്നു.
യൂറോപ്പിലേയും ഇന്ത്യയിലേയും വിജ്ഞാന കുതുകികൾക്കിടയിലെ അറിവിന്റെ പങ്കുവെക്കലിന്റെ വേദി സൃഷ്ടിച്ച ഈ പ്രസിദ്ധീകരണം 1925- മുതൽ 1932- വരെ പ്രസിദ്ധീകരിച്ചത് റോയൽ ആന്ത്രോപ്പോളജിക്കൽ ഇൻസ്റ്റിറ്റ്യൂട്ട് ആണ് .
1984-ൽ ഡൽഹിയിലെ സ്വാതി പബ്ലിക്കേഷൻസ് ഇതിന്റെ ചില വാല്യങ്ങൾ റീപ്രിന്റ് ചെയ്ത് പുറത്തിറക്കുകയുണ്ടായി.
ഇന്ത്യയുമായി ബന്ധപ്പെട്ട ഗവേഷണങ്ങളുടെ ഒരു ജേണലായി പുരാവസ്തു ഗവേഷകനായിരുന്ന ജെയിംസ് ബർഗെസ്ആണ് 1872 ൽ ഇന്ത്യൻ ആന്റിക്വറി സ്ഥാപിച്ചത്.
ഇന്തോ- യൂറോപ്പ് അധിഷ്ഠിത പഠനങ്ങൾ നടത്തുന്ന പണ്ഡിതന്മാർക്കിടയിൽ അറിവ് പങ്കിടുന്നത് സാധ്യമാക്കുന്നതിനായാണ് ഇത് തയ്യാറാക്കിയിരുന്നത്.
ജേണൽ ഒരു സ്വകാര്യ സംരംഭമായിരുന്നു, അവരുടെ പ്രവർത്തനങ്ങൾയ്ക്ക് ഒരു സംഭാവകനോ എഡിറ്ററോ പണം നൽകിയിട്ടില്ലെങ്കിലും എഡിറ്റർമാർക്ക് പലപ്പോഴും അവരുടെ സ്വന്തം പണം നല്കി പ്രസിദ്ധീകരണത്തെ പിന്തുണയ്‌ക്കേണ്ടി വന്നു.
ആദ്യത്തെ എഡിറ്ററായിരുന്നു ബർഗെസ്.
1884 അവസാനം വരെ അദ്ദേഹം ആ സ്ഥാനത്ത് തുടർന്നു.
കാഴ്ചശക്തി നഷ്ടപ്പെട്ടപ്പോൾ ആ സ്ഥാനം ജോൺ ഫെയ്ത്ത്ഫുൾ ഫ്ലീറ്റിനും റിച്ചാർഡ് കാർനാക് ടെമ്പിളിനും കൈമാറി.
പത്തൊൻപതാം നൂറ്റാണ്ടിന്റെ അവസാനത്തിൽ ഇന്ത്യയിലെ പ്രാദേശിക ചരിത്ര ഗവേഷകരുടെ എണ്ണത്തിലും, ഇംഗ്ലീഷ് സംസാരിക്കാനും എഴുതാനും കഴിയുന്ന ഇന്ത്യക്കാരുടെ എണ്ണത്തിലും വലിയ വർധനയുണ്ടായി.
1920 കൾ ആയപ്പോൾ ജേണലിന്റെ മുഴുവൻ വിഭാഗങ്ങളും നിറയ്ക്കാൻ കഴിയുമായിരുന്ന തരത്തിൽ ആ വർദ്ധനെവെത്തി.
ഇന്ത്യൻ സംഭാവകരുടെ സൃഷ്ടികൾ അക്കാലത്ത് വളരെ വലുതായിരുന്നു..
മൂന്ന് ഘട്ടങ്ങൾ
1925 മുതൽ 1932 വരെയുള്ള വാല്യങ്ങൾ കൗൺസിൽ ഓഫ് റോയൽ ആന്ത്രോപോളജിക്കൽ ഇൻസ്റ്റിറ്റ്യൂട്ടിന്റെ കീഴിൽ പ്രസിദ്ധീകരിച്ചു.
1931-ൽ ആന്റിക്വറിയുടെ ആദ്യ ഘട്ടം 623-ാം വാല്യം മുതൽ നമ്പർ 783 വരെ (ഡിസംബർ 1933), 1931-ൽ റിച്ചാർഡ് ടെമ്പിൾ മരിച്ച് രണ്ട് വർഷത്തിന് ശേഷം പ്രസിദ്ധീകരണം നിർത്തി.
ജേണലിന്റെ ആദ്യകാല വാല്യങ്ങൾ 1984 ൽ ദില്ലിയിൽ സ്വാതി പബ്ലിക്കേഷൻസ് പുന:പ്രസിദ്ധീകരിച്ചു.
1938 നും 1947 നും ഇടയിൽ ന്യൂ ഇന്ത്യൻ ആന്റിക്വറി എന്ന പേരിൽ വീണ്ടും പ്രസിദ്ധീകരണമാരംഭിച്ചു.
ആന്റിക്വറിയുടെ ഈ 14 മുതൽ 62 വരെ വാല്യങ്ങളെ "രണ്ടാമത്തെ സീരീസ്" എന്ന് വിശേഷിപ്പിച്ചു.
1964 നും 1971 നും ഇടയിൽ ഇന്ത്യൻ ആന്റിക്വറി യുടെ മൂന്നാം ഘട്ടം പ്രസിദ്ധീകരിച്ചു.
ഇത് "മൂന്നാം സീരീസ്" എന്ന് വിശേഷിപ്പിക്കപ്പെടുന്നു.
ജേണൽ തുടക്കത്തിൽ ശ്രദ്ധിച്ചിരുന്നത് പുരാവസ്തുവും ചരിത്രപരവുമായ കാര്യങ്ങളായിരുന്നു.
പത്തൊൻപതാം നൂറ്റാണ്ടിന്റെ അവസാനത്തിൽ പൗരാണിക സാഹിത്യ രചനകളും എപ്പിഗ്രഫി അതിന്റെ പേജുകളിൽ ഉൾക്കൊള്ളാൻ തുടങ്ങി.
ഇരുപതാം നൂറ്റാണ്ട് വരെ ഇന്ത്യൻ എപ്പിഗ്രഫി സംബന്ധിച്ച യൂറോപ്യൻ പഠനങ്ങളുടെ പ്രധാന ഉറവിടം ആന്റിക്വറിയായിരുന്നു , കൂടാതെ ഇന്ത്യൻ ഗവൺമെന്റ് ജേണൽ ഓഫ് എപ്പിഗ്രാഫി എപ്പിഗ്രാഫിയ ഇൻഡിക്ക 1892 നും 1920 നും ഇടയിൽ ആന്റിക്വറിയുടെ ത്രൈമാസ അനുബന്ധമായി പ്രസിദ്ധീകരിച്ചു.
ബോംബെ എജ്യുക്കേഷൻ സൊസൈറ്റിയും പിന്നീട് ബ്രിട്ടീഷ് ഇന്ത്യാ പ്രസ്സും ചേർന്ന് ആന്റിക്വറി ബോംബെയിലെ മസ്ഗാവിൽ അച്ചടിച്ചുവെങ്കിലും, ഉയർന്ന നിലവാരത്തിലുള്ള പുനരുൽപാദനം അനിവാര്യമായിരുന്നതിനാലും എപ്പിഗ്രാഫിക് മെറ്റീരിയൽ പഠിതാക്കൾക്കായും പിന്നീട്,  ചിത്രങ്ങളുടെ കൃത്യതയ്ക്ക് പേരുകേട്ട ലണ്ടനിലെ ഗ്രിഗ്സ് സ്ഥാപനം  പ്രസിദ്ധീകരണം തുടർന്നു.
, ഈ ചിത്രങ്ങൾ ഭണ്ഡാർക്കെറെപ്പോലെയുള്ള പണ്ഡിതന്മാർ ഉപയോഗിച്ചിരുന്നു.
ഭഗവാൻലാൽ ഇന്ദ്രാജി, ജോർജ്ജ് ബുഹ്ലർ, ജോൺ ഫെയ്ത്ത്ഫുൾ ഫ്ലീറ്റ്, എഗ്ഗെലിന്ഗ് ബി ലൂയിസ് റൈസ്, തുടങ്ങിയവർ അവരുടെ പഠനങ്ങളിൽ ഇന്ത്യൻ ആന്റിക്വറിയെ അവലംബമാക്കിയിട്ടുണ്ട്.
പ്രസിദ്ധീകരിച്ച ആദ്യ അമ്പത് വർഷത്തിനിടെ ആയിരത്തിലധികം പേജുകൾ ദി ഇന്ത്യൻ ആന്റിക്വറി , എപ്പിഗ്രാഫിയ ഇൻഡിക്ക എന്നിവയിൽ ഉൾപ്പെടുത്തിയിരുന്നു.
നാടോടി ഗാനങ്ങളും നാടോടിക്കഥകളും റെക്കോർഡുചെയ്യുന്നതാണ് ആന്റിക്വറി ശ്രദ്ധിച്ചിരുന്ന മറ്റൊരു മേഖല.
നാടോടി കഥകളെ അടിസ്ഥാനമാക്കിയുള്ള സംഭവങ്ങളെ തരംതിരിക്കാനുള്ള ആദ്യ ശ്രമമായിരുന്നു പഞ്ചാബ് നാടോടിക്കഥകളുടെ പ്രസിദ്ധീകരണം കൂടാതെ ഉത്തരേന്ത്യൻ നാടോടിക്കഥകളായ വില്യം ക്രൂക്കിന്റെയു  റാം ഗാരിബ് ചൂബെയുടെയും മുൻ‌നിര സൃഷ്ടികൾ അതിന്റെ പേജുകളിൽ അച്ചടിച്ചു.
ഇന്ത്യൻ അസോസിയേഷൻ ഫോർ ദി കൾട്ടിവേഷൻ ഓഫ് സയൻസ് ഇംഗ്ലീഷ് വിലാസം https://ml.wikipedia.org/wiki/Indian_Association_for_the_Cultivation_of_Science
ശാസ്ത്രത്തിൻറെ അത്യാധുനിക മേഖലകളിൽ ഉയർന്ന നിലവാരത്തിലുളള മൌലിക ഗവേഷണപഠനങ്ങൾക്ക് പ്രചോദനമാകാൻ 1876-ൽ കൊൽക്കത്തയിൽ സ്ഥാപിതമായ ഈ സ്ഥാപനം, ഐ.എ.സി.എസ്,   കൾട്ടിവേഷൻ എന്നീ ചുരുക്കപ്പേരുകളിലും അറിയപ്പെടുന്നു.
പരോപകാര തത്പരനായിരുന്ന മഹേന്ദ്ര ലാൽ സർക്കാറിൻറെയും സെൻറ്  സേവിയേഴ്സ് കോളേജിലെ റെക്റ്ററും ശാസ്ത്രാധ്യാപകനുമായിരുന്ന ഫാ.
യുജീൻ ലാഫോണ്ടിൻറെയും ശ്രമഫലമാണ് ഇന്ത്യൻ അസോസിയേഷൻ ഫോർ ദി കൾട്ടിവേഷൻ ഓഫ് സയൻസ് .
ഇതാണ് ഇന്ത്യയിലെ ആദ്യത്തെ ശാസ്ത്ര ഗവേഷണകേന്ദ്രം.
ബാംഗ്ലൂരിലെ ഇന്ത്യൻ ഇൻസ്ററിട്ട്യൂട്ട് ഓഫ് സയൻസ് 1909 ലാണ് രൂപം കൊണ്ടത്.
ഇവിടെ ഭൌതികശാസ്ത്രത്തിൽ  ഗവേഷണം നടത്തവെയാണ് സി.വി. രാമൻ രാമൻ പ്രഭാവം ( Raman Effect ) കണ്ടുപിടിച്ച്  നോബൽ പുരസ്കാരം നേടിയെടുത്തത്.
ദക്ഷിണ കൊൽക്കത്തയിൽ ജാദബ്പൂർ യൂണിവേഴ്സിററിക്കു സമീപമായിട്ടാണ് 9.5 ഏക്കറുളള  ഐ.എ.സി.എസ് കാംപസ്സ്.
ഇന്ന് ഈ സ്ഥാപനം ശാസ്ത്ര സാങ്കേതിക വകുപ്പിൻറെ കീഴിലുളള സ്വയംഭരണസ്ഥാപനങ്ങളിലൊന്നാണ്.
പത്തൊൻപതാം നൂറ്റാണ്ടിൽ കൊൽക്കത്തയിലുണ്ടായിരുന്ന ഒരു ക്രാന്തദർശിയായ ഡോ. മഹേന്ദ്ര ലാൽ സിർക്കാർ ഇന്ത്യ നേരിടുന്ന പ്രശ്‌നങ്ങൾക്കുള്ള യഥാർഥ പരിഹാരമാർഗ്ഗം ആധുനിക ശാസ്ത്രഗവേഷണമാണെന്ന് വിശ്വസിച്ചു.
1876-ൽ അദ്ദേഹം ആരംഭിച്ച സ്ഥാപനമായ 'ഇന്ത്യൻ അസോസിയേഷൻ ഫോർ ദ കൾട്ടിവേഷൻ ഓഫ് സയൻസ്' (ഐ.എ.സി.എസ്) ഉദാരമതികൾ നൽകിയ സംഭാവന ഉപയോഗിച്ച് കൊൽക്കത്തയിലെ ബോ ബസാർ സ്ട്രീറ്റിൽ സാമാന്യം വിശാലമായ ഒരു ആസ്ഥാനമന്ദിരവും ആധുനിക ഉപകരണങ്ങളുള്ള ലാബും സജ്ജമാക്കപ്പെട്ടു.
പൊതുജനങ്ങൾക്കായി ശാസ്ത്രക്ലാസുകൾ സംഘടിപ്പിക്കുകയാണ് മഹേന്ദ്ര ലാൽ ആദ്യം ചെയ്തത്.
സൗകര്യങ്ങൾ ലഭ്യമാകുന്നതോടെ ശാസ്ത്രതത്പരരായ യുവാക്കൾ ഇന്ത്യൻ അസോസിയേഷനിലേക്ക് ആകർഷിക്കപ്പെടുമെന്നും, അവർ അതൊരു മഹത്തായ ഗവേഷണസ്ഥാപനമാക്കുമെന്നും അദ്ദേഹം വിശ്വസിച്ചു.
ലണ്ടനിലെ റോയൽ ഇൻസ്റ്റിട്ട്യൂഷൻ പോലെ ഒരു ലോകപ്രശസ്ത ദേശീയ ശാസ്ത്രകേന്ദ്രമായി ഇന്ത്യൻ അസോസിയേഷൻ വളരുന്നത് അദ്ദേഹം സ്വപ്‌നം കണ്ടു.
ഐ.എ.സി.എസ് ന്റെ യാതൊരു വളർച്ചയും കാണാതെ 1904ൽ എഴുപത്തിയൊന്നാം വയസ്സിൽ മഹേന്ദ്ര ലാൽ വിടവാങ്ങി.
തമിഴ്‌നാട്ടിൽ നിന്ന് എത്തിയ യുവഗവേഷകൻ ചന്ദ്രശേഖര വെങ്കട്ട രാമൻ എന്ന സി വി രാമൻ 'രാമൻ പ്രഭാവം' എന്നറിയപ്പെട്ട ആ കണ്ടെത്തൽ നടത്തിയതിലൂടെ ഇന്ത്യൻ അസോസിയേഷനെ രാമൻ ലോകം അറിയപ്പെടുന്ന ഗവേഷണകേന്ദ്രമാക്കി മാറ്റി.
ആ കണ്ടെത്തൽ നടന്ന ഫെബ്രുവരി 28 ഇന്ത്യയുടെ 'ദേശീയ ശാസ്ത്രദിനം' ആയി അറിയപ്പെടാനും തുടങ്ങി.
ഗവേഷണ സൌകര്യങ്ങൾ
ശാസ്ത്രത്തിൻറെ വിവിധ മേഖലകളിൽ     ഡോക്ടറൽ, പോസ്ററ് ഡോക്ടറൽ, ഇൻറഗ്രേററഡ് പി.എച്ച്.ഡി എന്നീ പഠനങ്ങൾക്ക് സൌകര്യങ്ങളുണ്ട്.
വേനലവധിക്കാലത്ത് സ്കൂൾ വിദ്യാർഥികൾക്കായി പരിശീലനകാമ്പുകൾ നടത്തുന്നു.
ബഹുമതികൾ നോബൽ പുരസ്കാരം
സി.വി. രാമൻ (1930) ഭട്ട്നാഗർ പുരസ്കാരം കെ..
എസ്. കൃഷ്ണൻ 1958 എസ്. ബാസു 1965 യു.ആർ ഘട്ടക് 1974 എ. ചക്രവർത്തി 1975 എം. ചൌധരി 1977 ഡി.മുഖർജി 1987 എം.റേ     1989 കെ ഭട്ടാചാര്യ 1997 ഡി.എസ്.റേ  1999 അവലംബം ↑ http://www.iacs.res.in/ www.iacs.res.in ↑
ഇന്ത്യൻ ഇങ്ക് ഇംഗ്ലീഷ് വിലാസം https://ml.wikipedia.org/wiki/India_ink Example of India ink on paper, Zeedijk by Gustaaf Sorel , (1939)
മാഞ്ഞുപോകാത്ത, ഒരുതരം കറുത്ത മഷി ആണ് ഇന്ത്യൻ ഇങ്ക് .
വിളക്കുകരി വെള്ളത്തിൽ കലക്കി അറബിപ്പശ, ജലാറ്റിൻ , ഗ്ലൂ , ഡെക്‌സ്ട്രിൻ, ബോറാക്‌സിന് ‍, അലിയിച്ച ഷെല്ലാക് എന്നിവയിൽ ചിലതുചേർത്ത് ഉറപ്പുവരുത്തി ഇതുണ്ടാക്കുന്നു.
ഖര-ദ്രവ- രൂപങ്ങളിൽ വിപണിയിൽ ലഭിക്കുന്ന ഇന്ത്യൻ ഇങ്ക് ചിത്രരചനയ്ക്ക് ഉപയോഗിക്കുന്നു.
ഇന്ത്യയിലും ചൈനയിലും പ്രാചീനകാലം മുതൽക്കേ ഇത് പ്രചാരത്തിലിരുന്നു.
ഇന്ത്യൻ ഇലമൂക്കൻവാവൽ ഇംഗ്ലീഷ് വിലാസം https://ml.wikipedia.org/wiki/Hipposideros_speoris
ഇടത്തരം വലിപ്പമുള്ള ഇന്ത്യൻ ഇലമൂക്കൻവാവലിനു (ശാസ്ത്രീയ നാമം : Hipposideros speoris ) ചാരനിറം മുതൽ ഓറഞ്ചു കലർന്ന തവിട്ടുവരെയാകാം.
എന്നാൽ തോളുകൾകിടയിലും അടിവശത്തും നന്നായി വിളറിയ നിറമായിരിക്കും.
ചെറിയ ചെവികളായിരിക്കും.
നാസികയിതൾ ‘സ്മോളർ ലീഫ്നോസ്ട്’വാവലുകളുടേതുപോലെയായിരിക്കും.
നാസാരന്ധ്രത്തോട് ചേർന്ന മൂന്ന് അധിക നാസികയിതളുകളുടെ കാര്യത്തിലും വികാസം പ്രാപിച്ച ലാപ്പെറ്റു(lappet)കളുടെ കാര്യത്തിലുമാണ് വ്യത്യാസമുള്ളത്.
അസ്തമയശേഷം പത്തുമിനിറ്റ് കഴിഞ്ഞ്‌ താമസസ്ഥലം വിടുന്നു.
10-15 വാവലുകളുടെ ചെറിയ സംഘങ്ങളായാണ്  വേട്ടയാടുന്നത്.
വർഷത്തിൻറെ മിക്കവാറും സമയം ആണും പെണ്ണും ഒന്നിച്ചു കഴിയുന്നു.
കൈകളുടെതടക്കം തോളിൻറെ നീളം 4.5-5.4 സെ.
ശരീരത്തിൻറെ മൊത്തം നീളം 4.6-6.2 സെ.
ഇന്ത്യയിലെ തനതു (Endemic) സ്പിഷീസാണ് ഇത്.
കൂടുതലായി കണപ്പെടുന്നത് ദക്ഷിണേന്ത്യയിലെ  വനങ്ങളിലും കുന്നുകളിലുമാണ്.
ഗുജറാത്തിലും ഒറീസ്സയിലും ഉത്തർപ്രദേശിലും  കാണപ്പെടുന്നു.
ഗുഹകളിലും തുരങ്കങ്ങളിലും  ഉപേക്ഷിക്കപ്പെട്ട കെട്ടിടങ്ങളിലും കുന്നുകളിലെ വിള്ളലുകളിലുമാണ് കഴിയുന്നത്.
·ഏറ്റവും നന്നായി കാണാവുന്നത് – മഹാരാഷ്ട്രയിലെ എലെഫന്റ   ഗുഹകളിലാണ് (elephanta caves).
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Hipposideros speoris എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Hipposideros speoris എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അയ്യപ്പ ജ്യോതി
ശബരിമലയിലെ ആചാരങ്ങൾ സംരക്ഷിക്കണം എന്നാവശ്യപ്പെട്ടു കൊണ്ട് ശബരിമല കർമ്മ സമിതി എന്ന സംഘടന  26 ഡിസംബർ 2018 തീയതി കേരളത്തിൽ നടത്തിയ പ്രതിഷേധ പരിപാടിയാണ് അയ്യപ്പ ജ്യോതി.
രാഷ്ട്രീയ സംഘടനയായ ഭാരതീയ ജനതാ പാർട്ടിയും , നായർ സർവീസ് സൊസൈറ്റി അയ്യപ്പ ജ്യോതിക്ക് പിന്തുണ പ്രഖ്യാപിച്ചു.
കേരളത്തിലെ എൽ ഡി എഫ് സർക്കാർ 2019 ജനുവരി ഒന്നാം തീയതി നടത്താനിരിക്കുന്ന ' വനിതാ മതിൽ ' എന്ന ജനകീയ പരിപാടിക്ക് ബദൽ എന്ന രീതിയിലാണ് അയ്യപ്പ ജ്യോതി സംഘടിപ്പിച്ചതെന്ന് മാധ്യമങ്ങൾ റിപ്പോർട്ട് ചെയ്‌തു .
യുവതികൾക്ക് ശബരിമലയിൽ പ്രവേശിക്കാം എന്ന് ഇന്ത്യൻ സുപ്രീം കോടതി സെപ്റ്റംബർ മാസം 2018ൽ വിധിച്ചു.
കമ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്),  ഭാരതീയ ജനതാ പാർട്ടി, ഇന്ത്യൻ നാഷണൽ കോൺഗ്രസ് കേരള ഘടകങ്ങൾ വിധിയെ ആദ്യമേ തന്നെ സ്വാഗതം ചെയ്തു.
ഒരു കൂട്ടം വിശ്വാസികൾ യുവതീ പ്രവേശന വിധിക്കെതിരെ പ്രതിഷേധം പ്രകടിപ്പിച്ച് തുടങ്ങി.
ഈ പ്രതിഷേധം കണ്ടു കൊണ്ട് ഭാരതീയ ജനതാ പാർട്ടിയും, കോൺഗ്രസ്സും യുവതീ പ്രവേശനത്തെ അനുകൂലിച്ചിരിന്ന സ്വന്തം നിലപാട് മാറ്റി.
യുവതീ പ്രവേശന വിധിക്കെതിരായി കക്ഷി ചേർന്നിരിന്ന വിവിധ സംഘടനകൾ പ്രതിഷേധ പരിപാടികൾ നടത്തി തുടങ്ങിയിരിന്നു.
അയ്യപ്പ കർമ്മ സമിതിയുടേയും, വിവിധ സംഘപരിവാർ സംഘടനകളുടേയും പ്രവർത്തകർ ശബരിമലയിൽ തമ്പടിച്ച് ദർശനത്തിന് വന്ന യുവതികളെ തടയുകയുണ്ടായി.
സന്നിധാനത്തെ ക്രമസമാധാന നില പോലും കൈയ്യടക്കുന്ന രീതിയിൽ പ്രതിഷേധക്കാർ പെരുമാറിയ സംഭങ്ങളുണ്ടായി.
നായർ സർവീസ് സൊസൈറ്റി, പന്തളം കൊട്ടാരം സമിതി എന്നീ സംഘടനകൾ മുൻകൈയ്യെടുത്ത് കേരളത്തിലെ വിവിധ പട്ടണങ്ങളിൽ ശബരിമലയിലെ ആചാര ലംഘനങ്ങളിൽ പ്രതിഷേധിച്ച് കൊണ്ട് നാമജപ ഘോഷയാത്ര നടത്തി.
ശബരിമലയിലെ യുവതീ പ്രവേശനവുമായി ബന്ധപ്പെട്ടു കേരള സമൂഹത്തിൽ ഉണ്ടായ പ്രശ്‌നങ്ങളെ "ഒരു സുവർണാവസരമാണ് കാണണമെന്ന്" ഭാരതീയ ജനതാ പാർട്ടി നേതാവ് ശ്രീധരൻ പിള്ള പ്രവർത്തകരെ അഭിസംബോധന ചെയ്‌തു പറയുകയുണ്ടായി .
പങ്കെടുത്ത സംഘടനകൾ
ആർ.എസ്സ്എ.
സ്സ്, സംഘപരിവാർ സംഘടനകൾ അയ്യപ്പ ജ്യോതിയുടെ നടത്തിപ്പ് ജനകീയ പങ്കാളിത്തം
അയ്യപ്പ ജ്യോതിയിൽ എത്ര പേർ പങ്കെടുത്തു എന്നതിന് വ്യക്തമായ കണക്കുകൾ ലഭ്യമല്ല.
പങ്കെടുത്തവരുടെ എണ്ണത്തെ സംബന്ധിച്ച് പത്ര മാധ്യമങ്ങൾ വ്യത്യസ്തമായ കണക്കുകൾ പുറത്ത് വിട്ടു.
ജന്മഭൂമി ദിനപത്രം പുറത്തു വിട്ട കണക്കനുസരിച്ചു കാൽ കോടിയിലധികം പേർ പങ്കെടുത്തു .
ആയിരക്കണക്കിന് പേർ അയ്യപ്പ ജ്യോതിക്ക് പങ്കെടുത്തെന്നു മാതൃഭൂമി ദിനപത്രം റിപ്പോർട്ട് ചെയ്‌തു .
ഇരുപത്തിയൊന്ന് ലക്ഷം പേർ പങ്കെടുത്തെന്നു മനോരമ റിപ്പോർട്ട് ചെയ്‌തു.
ശബരിമല യുവതീ പ്രവേശനവുമായി ബന്ധപ്പെട്ട് ശബരിമല സന്നിധാനത്ത് ഉണ്ടായ സംഘർഷങ്ങൾ സുഗമമായ തീർത്ഥാടനത്തെ ബാധിച്ചു .
നായർ സർവീസ് സൊസൈറ്റി നേതാവ് സുകുമാരൻ നായരും, എൽ.ഡി.ഫ് നേതൃത്വത്തിലെ പ്രമുഖരും പരസ്പരം കുറ്റപ്പെടുത്തിയുള്ള പ്രസ്താവനകൾ ഇറക്കി
കേരള പോലീസ് 1400 പേർക്കെതിരെ പൊതുഗതാഗതം തടസ്സപ്പെടുത്തിയതിനും, അനധികൃതമായി കൂട്ടം കൂട്ടിയതിനും 187, 283 വകുപ്പുകൾ പ്രകാരം കേസ് എടുത്തു .
അവലംബം ↑ അയ്യപ്പ ജ്യോതി സംഗമം ഇന്ന്; വനിതാ മതിലിനെ പ്രതിരോധിക്കൽ ലക്ഷ്യം, ഏഷ്യാനെറ്റ് ന്യൂസ്, 26, Dec 2018, 6:48 AM ↑ Sabarimala a golden opportunity for us, says Kerala BJP chief, sparks row, India Today, 05, November 2018 ↑ മഹാജ്യോതിയിൽ കേരളം ജ്വലിച്ചു, ജന്മഭൂമി ദിനപത്രം, 27, ഡിസംബർ 2018] ↑ അയ്യപ്പജ്യോതിയിൽ അണിനിരന്ന് പതിനായിരങ്ങൾ, മാതൃഭൂമി ദിനപത്രം, 27, ഡിസംബർ 2018] ↑ {{ cite news }} : Check date values in: | date= ( help ) ↑ {{ cite news }} : Check date values in: | date= ( help ) ↑ Cases filed against 1400 people who took part in Ayyappa Jyothi event in Kerala, The News Minute, 30 December 2018
അയ്യപ്പന്റമ്മ നെയ്യപ്പം ചുട്ടു
2000-ൽ പുറത്തിറങ്ങിയ ഒരു മലയാള ചലച്ചിത്രമാണ് അയ്യപ്പന്റമ്മ നെയ്യപ്പം ചുട്ടു .
മാത്യു പോൾ സംവിധാനം ചെയ്ത  കുട്ടികളുടെ സിനിമയാണ് ഇത്.
മാതാപിതാക്കൾ തമ്മിലുള്ള അഭിപ്രായ വ്യത്യാസം കാരണം ബുദ്ധിമുട്ട് അനുഭവിക്കുന്ന കുട്ടികളാണ് പ്രമേയം.
അഭിനേതാക്കൾ ജിനീഷ്  കരിയിലാകുളത്തിൽ  സെബാസ്ടിൻ രോഹൻ  പെന്റർ ജോസ്  ജോസഫ് പറവിൻ  ടാബാസ് സിദ്ദിഖ് ആന്ററ  മാലി യമുന അവലംബം
അയ്യപ്പൻ കോവിൽ ഗ്രാമപഞ്ചായത്ത്
9°44′6.86″N 77°2′57.48″E ﻿ / ﻿ 9.7352389°N 77.0493000°E ﻿ / 9.7352389; 77.0493000 ഇംഗ്ലീഷ് വിലാസം https://ml.wikipedia.org/wiki/Ayyappancoil_Gramapanchayat
ഇടുക്കി ജില്ലയിലെ ഇടുക്കി താലൂക്കിലെ , കട്ടപ്പന ബ്ലോക്ക് പഞ്ചായത്തിലാണ് അയ്യപ്പൻ കോവിൽ ഗ്രാമപഞ്ചായത്ത് സ്ഥിതി ചെയ്യുന്നത്.
42.68 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്തിൽ അയ്യപ്പൻ കോവിൽ, ആനവിലാസം എന്നീ വില്ലേജുകളും ഉൾപ്പെടുന്നു.
2016 പഞ്ചായത്ത് തിരഞ്ഞെടുപ്പിൽ ഇടതുപക്ഷ ജനാധിപത്യ മുന്നണി അധികാരത്തിലെത്തി പ്രസിഡന്റ് എ എൽ ബാബുവും വൈസ് പ്രസിഡന്റ് നിഷാ ബിനോജുമാണ്.
ചരിത്രം അതിരുകൾ വടക്ക് - കാഞ്ചിയാർ ഗ്രാമപഞ്ചായത്ത് കിഴക്ക് - കുമളി പഞ്ചായത്ത് തെക്ക് - ഏലപ്പാറ പഞ്ചായത്ത് പടിഞ്ഞാറ് - ഉപ്പുതറ പഞ്ചായത്ത് വാർഡുകൾ അയ്യപ്പൻകോവിൽ ആനക്കുഴി മാട്ടുക്കട്ട ചേമ്പളം ഡോര്ലാന്റ് പളനിക്കാവ് സുല് ത്താനിയ പച്ചക്കാട് ഹെവന് വാലി ചപ്പാത്ത് ആലടി പൂവന്തികുടി മേരികുളം അവലംബം http://www.trend.kerala.gov.in Archived 2019-09-02 at the Wayback Machine .
അയ്യപ്പൻ കോവിൽ ശ്രീ ധർമ്മശാസ്താ ക്ഷേത്രം
കേരളത്തിൽ ഇടുക്കി ജില്ലയിൽ ഇടുക്കി ജലാശയത്തിന് അരികിലായി അയ്യപ്പൻ കോവിൽ പഞ്ചായത്തിലാണ് ഈ ക്ഷേത്രം സ്ഥിതിചെയ്യുന്നത്.
പഴയ ആദി ദ്രാവിഡ സംസ്ക്കാരത്തോട് ബന്ധപ്പെട്ടിരുന്നതുമായ പൈതൃകം ഈ ക്ഷേത്രത്തിനുണ്ടെന്ന് വിശ്വസിക്കുന്നു.
സഹ്യാദ്രിയിൽ പരശുരാമനാൽ പ്രതിഷ്ഠിക്കപ്പെട്ടു എന്ന് വിശ്വസിക്കുന്ന അഞ്ചു ശാസ്താക്ഷേത്രങ്ങളിൽ ഒന്നാണിത്.
ചില കഥകളിൽ ഈ ക്ഷേത്രം പഞ്ചശാസ്താക്ഷേത്രങ്ങളിൽ ഉൾപ്പെടുത്തിയിട്ടില്ല; പകരം കാന്തമല എന്നാണ് കാണുന്നത്.
കാന്തമലയിൽ ശിവചൈതന്യമാണ്, ശബരിമലയ്ക്ക് നിലയ്ക്കൽ എന്ന പോലെയാണ് അച്ചൻകോവിലിന് കാന്തമല.
മറ്റു ചില കഥകളിൽ പഞ്ചശാസ്താക്ഷേത്രങ്ങളിൽ പൊന്നമ്പലമേട് ഉൾപ്പെടുത്തി ഇരിക്കുന്നു, പൊന്നമ്പലമേട് ശബരിമലയുടെ മൂലസ്ഥാനമാണ്.
അത് കൊണ്ട് കുളത്തൂപ്പുഴയും , ആര്യങ്കാവും , അച്ഛൻ കോവിലും, അയ്യപ്പൻ കോവിലും, ശബരിമലയുമാണ് പഞ്ചശാസ്താക്ഷേത്രങ്ങളെന്ന് അനുമാനിക്കാം.
ഈ അഞ്ചിടത്തും ശാസ്താവിന്റെ വ്യത്യസ്ത അവസ്ഥകളെ അടിസ്ഥാനമാക്കിയാണ് പരശുരാമൻ പ്രതിഷ്ഠ നടത്തിയിരിക്കുന്നതെന്നാണ് ഐതിഹ്യം.
കുളത്തുപുഴയിൽ ബാല്യം, ആര്യങ്കാവിൽ കൗമാരം, അച്ഛൻകോവിലിൽ ഗൃഹസ്ഥം, അയ്യപ്പൻകോവിലിൽ വാനപ്രസ്ഥം, ശബരിമലയിൽ സന്യാസം.
പതിനേഴാം നൂറ്റാണ്ടിൽ മധുര ഭരിച്ചിരുന്ന തിരുമലനായ്ക്കൻ ഇവിടെ വേട്ടയ്ക്ക് വരുകയും അമ്പലം കാണാൻ ഇടവരുകയും തുടർന്ന് ക്ഷേത്രത്തിനാവശ്യമായ സഹായങ്ങൾ നല്കുകയും ചെയ്തു.
ക്ഷേത്രത്തിന്റെ പരിസരങ്ങളിൽ കാണുന്ന ശിലാ ലിഖിതങ്ങൾ ഇതിനുള്ള തെളിവുകളാണ്.
ക്ഷേത്രം വകയായി ധാരാളം സ്വത്തുക്കൾ ഉണ്ടായിരുന്നു.
അതിൽ പ്രധാനഭാഗം തമിഴ് നാട്ടിലെ ഡിണ്ടികൽ എന്ന സ്ഥലത്തായിരുന്നു.
പത്തനംതിട്ട ജില്ലയിൽ ശാസ്താം കണ്ടം (നാറാണം മുഴി പഞ്ചായത്തിൽ) എന്നറിയപ്പെടുന്ന പ്രദേശവും അയ്യപ്പൻ കോവില് വക ആയിരുന്നു എന്നും കേൾക്കുന്നുണ്ട്.
ഊരാളി, മലയരയൻ, മന്നാൻ എന്നീ ആദിവാസി ഗോത്രങ്ങളാണ് ഈ ക്ഷേത്രത്തിന്റെ അവകാശികൾ എന്നാണ് പണ്ട് മുതലേയുള്ള വിശ്വാസം.
വർഷ കാലത്ത് ഇടുക്കി ജലായശത്തിൽ ജലനിരപ്പ് ഉയരുമ്പോൾ ക്ഷേത്രം ജലത്തിനടിയിലാകുന്നു.
വേനലിൽ കരയിലൂടെ സഞ്ചരിച്ച് പടികെട്ട് കയറി ക്ഷേത്രത്തിലെത്താം.
എന്നാൽ വർഷകാലത്ത് വള്ളങ്ങളിലാണ് ഭക്തർ ക്ഷേത്രത്തിനടുത്ത് അർച്ചനയ്ക്കായി എത്തുന്നത്.
റിസർവോയറിൽ ജലം നിറയ്ക്കാൻ തുടങ്ങിയപ്പോൾ (1975ൽ) കേരള സ്റ്റേറ്റ് ഇലക്ട്രിസിറ്റി ബോർഡ് ക്ഷേത്രം പൊളിച്ച് മാറ്റി അടുത്ത് തന്നെയുള്ള തൊപ്പിപ്പാള എന്ന സ്ഥലത്ത് സ്ഥാപിക്കുകയും ചെയ്തു.
ഇത് ഊരാളി, മന്നാൻ സമുദായങ്ങളുടെ എതിർപ്പിന് ഇടയാക്കി.
തുടർന്ന് 2001ൽ ചില സംഘടനകളുടെ നേതൃത്വത്തിൽ അയ്യപ്പൻ കോവിലിൽ ക്ഷേത്രം പുനർനിർമ്മിച്ചു.
ഇതിനെതിരേ ബോർഡ് നിയമ നടപടി സ്വീകരിക്കുകയും കേസ് കട്ടപ്പന സബ് കോടതിയിൽ എത്തുകയും ചെയ്തു.
എന്നാൽ തൽക്കാലം ക്ഷേത്രത്തിന്റെ ഇപ്പോഴത്തെ സ്ഥിതി തുടരാൻ കേരള ഹൈക്കോടതി അനുവദിച്ചു.
സംസ്ഥാനത്തെ വിവിധ പ്രദേശങ്ങളിൽ നിന്ന് ധാരാളം ഭക്തജനങ്ങളിപ്പോൾ ക്ഷേത്രത്തിൽ എത്തിച്ചേരുന്നുണ്ട്.
പുരാതന ക്ഷേത്രത്തിൽ നിന്ന് അയ്യപ്പ സാന്നിധ്യം മാറ്റാനായിട്ടില്ലെന്ന് വിശ്വാസികൾ പറയുന്നു.
അയ്യപ്പൻ കോവിൽ ജലാശയത്തിനു കുറുകെ തൂക്കുപാലം നിർമ്മിച്ചതോടെ നിരവധി വിനോദസഞ്ചാരികളും ഇവിടെ എത്തുന്നുണ്ട് നിലവറയും പിന്നിലെ രഹസ്യവും
അയ്യപ്പന ഇംഗ്ലീഷ് വിലാസം https://ml.wikipedia.org/wiki/Ayapana_Triplinervis
അയ്യപ്പാന ചെടി
ആസ്റ്ററേസീ എന്ന കുടുംബത്തിൽപ്പെട്ട ഒരു കുറ്റിച്ചെടിയാണ് വിശല്യകരണി .
( ശാസ്ത്രീയനാമം : Ayapana triplinervis ) .
സംസ്കൃതത്തിൽ അജപർ‌ണ എന്ന് അറിയപ്പെടുന്നു.
മലയാളത്തിൽ ശിവമൂലി , വിഷപ്പച്ച , അയ്യപ്പാന , അയ്യപ്പന , ചുവന്ന കൈയോന്നി , മൃതസഞ്ജീവനി എന്നെല്ലാം പറയും.
ഈ ചെടി നിൽക്കുന്നിടത്ത‌് പാമ്പുകൾ വരില്ലെന്നും പറയുന്നു.
ഹൃദയാഘാതം വന്ന് ബോധം നഷ്ടപ്പെട്ടാൽ ഉപയോഗിക്കാറുണ്ട്.
ഈ ചെടിയുടെ നീരും, ഇലയരച്ചുണ്ടാക്കുന്ന ലേപ്യവും മുറിവുകൾക്കു് അണുബാധയേൽക്കാതിരിക്കാനും, മുറുവുണക്കാനും ഉപയോഗിച്ചു വരുന്നു.
പ്രധാനമായും മലബാറിലെ ഇടനാടൻ കുന്നുകളിൽ ഇവ വളരുന്നു.
കണ്ണൂർ ജില്ലയിലെ ഏഴിമലയിൽ ഈ സസ്യങ്ങൾ കണ്ടുവരുന്നുണ്ട്.
രസം: തിക്തം, കഷായം
ഗുണം: ലഘു, സ്നിഗ്ധം
വ്വീര്യം: ഉഷ്ണം ഔഷധ ഉപയോഗം തൈകൾ
സമൂലം ഔഷധമായി ഉപയോഗിക്കുന്നു.
രക്തം വരുന്ന മൂലക്കുരു, വിഷ ജന്തുക്കളുടെ കടി, മുറിവു് എന്നിവയുടെ ചികിൽസക്ക് ഉത്തമം.
ഹൈന്ദവ പുരാണങ്ങളിലും ഇതിഹാസത്തിലും വിശല്യകരണിയെ പ്രതിപാദിക്കുന്നു.
രാമായണകഥയിൽ വിശല്യകരണി പരാമർശിക്കുന്നുണ്ടു്.
ഇന്ദ്രജിത്തിന്റെ ബ്രഹ്മാസ്ത്രമേറ്റു് , അബോധാവസ്ഥയിലായ ലക്ഷമണനെ രക്ഷിക്കാൻ ജാംബവാന്റെ നിർദ്ദേശമനുസരിച്ചു് ഹനുമാൻ ഹിമാലയത്തിൽ നിന്നും കൊണ്ടുവന്ന ഔഷധങ്ങളിൽ വിശല്യകരണിയുമുണ്ടു്.
ആയുധങ്ങളാലുണ്ടാകുന്ന മുറിവുണക്കാൻ ഇതുപയോഗിക്കുന്നുവെന്നും പറയുന്നു.
ഹനുമാൻ ഹിമാലയത്തിൽ നിന്നും മലപൊക്കി കൊണ്ടുവന്നപ്പോൾ അടർന്നുവീണ  മലകളിൽ ഒന്നാണ് ഏഴിമല എന്നൊരു ഐതിഹ്യം നിലവിലുണ്ട്.
വയനാട് ഈ ചെടികൾ കൂടുതലായി കണ്ടുവരുന്നതിനു ന്യായീകരണമായാണ് ഈ ഐതിഹ്യം പ്രചരിക്കുന്നത്.
അവലംബം 1 2 ↑ പുറത്തേക്കുള്ള കണ്ണികൾ വിക്കിസ്പീഷിസിൽ Ayapana triplinervis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അയ്യപ്പപ്പണിക്കരുടെ കൃതികൾ (കവിത)
കെ. അയ്യപ്പപ്പണിക്കരുടെ കവിതാഗ്രന്ഥമായ അയ്യപ്പപ്പണിക്കരുടെ കൃതികൾ ക്കാണ് 1975-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
അയ്യപ്പനും കോശിയും
സച്ചി രചനയും സംവിധാനവും നിർവഹിച്ച് 2020 ഫെബ്രുവരി 7-ന് പ്രദർശനത്തിനെത്തിയ ഒരു മലയാളഭാഷ ആക്ഷൻ-ത്രില്ലർ ചലച്ചിത്രമാണ് അയ്യപ്പനും കോശിയും .
പൃഥ്വിരാജും , ബിജു മേനോനും പ്രധാന കഥാപാത്രങ്ങളെ അവതരിപ്പിച്ച ഈ ചിത്രം ഗോൾഡ് കോയിൻ മോഷൻ പിക്ചേഴ്സിൻറ്റെ ബാനറിൽ രഞ്ജിത്തും ,പി.
എം ശശിധരനും ചേർന്നാണ്  നിർമ്മിച്ചത്.
ജേക്സ് ബിജോയ് ആണ് ഈ ചിത്രത്തിന്റെ സംഗീത സംവിധാനം കൈകാര്യം ചെയ്തത്.
സുദീപ് ഇളമൺ ഛായാഗ്രഹണം നിർവഹിച്ച  ഈ ചിത്രത്തിന്റെ ചിത്രസംയോജനം രഞ്ജൻ എബ്രഹാമാണ് ചെയ്തത്.
സെൻട്രൽ പിക്ചേഴ്സ് ഈ ചിത്രം തിയേറ്ററുകളിൽ വിതരണത്തിന് എത്തിച്ചു.
തിയേറ്ററുകളിൽ നിന്നും അനുകൂലമായ അഭിപ്രായം ലഭിച്ച ഈ ചിത്രം ബോക്സ് ഓഫീസിൽ മികച്ച വിജയം സ്വന്തമാക്കി.
പട്ടാളത്തിൽ 16 വർഷത്തെ സർവീസിനുശേഷം ഹവീൽദാർ റാങ്കിൽ വിരമിച്ച കട്ടപ്പനക്കാരനായ കോശിയും( പൃഥ്വിരാജ് ) അട്ടപ്പാടിയിലെ പോലീസ് സ്റ്റേഷനിലെ എസ്.ഐയായ അയ്യപ്പൻ നായരും( ബിജു മേനോൻ ) തമ്മിലുണ്ടാകുന്ന ഒരു നിയമപ്രശ്നമാണ് ഈ ചിത്രത്തിന്റെ ഇതിവൃത്തം.
അട്ടപ്പാടിയിലാണ് സിനിമ ഭൂരിഭാഗവും ചിത്രീകരിച്ചിരിക്കുന്നത്.
അട്ടപ്പാടിയുടെ സൗന്ദര്യം ധാരാളം ക്യാമറയിലേക്ക് കൊണ്ട് വരാൻ ഈ ചിത്രത്തിന് കഴിഞ്ഞിട്ടുണ്ട്.
ആദിവാസി നൃത്തവും പാട്ടുകളുമെല്ലാം ഈ ചിത്രത്തിൽ
ഉൾപ്പെടുത്തിയിട്ടുണ്ട്.
ഈ ചിത്രത്തിലെ നിർണായക രംഗമാണ് ക്ലൈമാക്സിലെ സംഘട്ടനം.
ഡ്യൂപ്പ് ഉപയോഗിക്കാതെയാണ് പൃഥ്വിരാജും , ബിജു മേനോനും ഈ സംഘട്ടനം ചെയ്തത്.
ചിത്രത്തിന്റെ വലിയ വിജയത്തിന് 
ശേഷം ഇത് തമിഴിലേക്കും, തെലുങ്കിലേക്കും റീമേക്ക് ചെയ്യാൻ പോകുന്നു എന്ന വാർത്ത വന്നിരുന്നു.
ചിത്രത്തിന്റെ ഹിന്ദി റീമേക്ക് അവകാശം സ്വന്തമാക്കിയിരിക്കുന്നത് ജോൺ  എബ്രഹാമിന്റെ ജെ.എ എന്റർടൈന്മെന്റ്സാണ്.
കട്ടപ്പനയിലെ വലിയ നേതാവും അതിലുപരി സമ്പന്നനുമായ കുര്യൻ ജോണിന്റെ മകനാണ് കോശി ( പൃഥ്വിരാജ് ).
സ്വന്തമായി ഒരു മേൽവിലാസം ഉണ്ടാക്കിയെടുക്കാൻ ശ്രമിക്കുന്നുണ്ടെങ്കിലും ചാച്ചന്റെ പേരിലും തണലിലുമാണ് അയാൾ ജീവിതം മുന്നോട്ട് കൊണ്ടുപോകുന്നത്.
ചാച്ചന്റെ അടിമയായി ജീവിക്കുന്നതിന്റെ സ്വന്തമായി തീരുമാനം എടുക്കാൻ സാധിക്കാത്തതിന്റെ എല്ലാ പ്രശ്നങ്ങളും കോശിയ്ക്കുണ്ട്.
അർധരാത്രി അട്ടപ്പാടി വഴി ഊട്ടിയ്ക്ക് പോകുകയാണ് കോശിയും ഡ്രൈവറും.
മദ്യനിരോധിത മേഖലയായ അട്ടപ്പാടി വനമേഖലയിൽ വെച്ച് പോലീസും എക്സൈസും വനംവകുപ്പ് ഉദ്യോഗസ്ഥരും ചേർന്ന്  ചെക്കിങ്ങിൽ നിന്നും 12 കുപ്പി മദ്യം കൈവശം കാണുകയും മദ്യലഹരിയിലുള്ള കോശിയെ അറസ്റ്റ് ചെയ്യാൻ തുടങ്ങുകയും ചെയ്യുന്നു.
പ്രമാണിയും മുൻ ഹവിൽദാറുമായ കോശി എക്‌സൈസ് ഇൻസ്‌പെക്ടർ ഫൈസലിനെ ( പഴനി സ്വാമി ) ശക്തമായി പ്രതികരിക്കുകയും കൈയ്യേറ്റം നടത്തുകയും ചെയ്യുന്നു.
ഇതിനെ എതിർക്കുന്ന സബ് ഇൻസ്പെക്ടർ അയ്യപ്പൻ നായർ ( ബിജു മേനോൻ ) കോശിയെ അറസ്റ്റ് ചെയ്യുന്നു.
മദ്യനിരോധിത മേഖലയിൽ മദ്യം കടത്തിയതിന്റെ പേരിൽ അകത്തിലാകുന്ന കോശിയുടെ മനസ്സിൽ അയ്യപ്പൻ നായരോടുള്ള പക ഉടലെടുക്കുന്നു.
കോശി അയ്യപ്പനെ മറ്റൊരു കേസിൽ കുടുക്കുന്നു.
സത്യത്തിന്റെ പക്ഷത്ത് മാത്രം സഞ്ചരിക്കുന്ന അയ്യപ്പൻ മനുഷ്യത്വത്തിന്റെ പേരിൽ ചെയ്യുന്ന ചെറിയൊരു തെറ്റിന് നേരിടേണ്ടി വരുന്ന പരിണത ഫലങ്ങൾ വളരെ വലുതാണ്.
അതിന് കാരണക്കാരനാകുന്നത് കോശിയും.
ഇതോടെ ഇരുവരും ബദ്ധ ശത്രുക്കളായി മാറുന്നു.
ഇവിടുന്നങ്ങോട്ട്
ഈ ചിത്രം കൂടുതൽ ഉദ്വേഗഭരിതമാകുന്നു.
അഭിനേതാക്കൾ പൃഥ്വിരാജ് ...
ഹവീൽദാർ കോശി കുര്യൻ ബിജു മേനോൻ ...
എസ്.ഐ.അയ്യപ്പൻ നായർ/മുണ്ടൂർ മാടൻ അന്ന രാജൻ ...
റൂബി കോശി കുര്യൻ/കോശിയുടെ ഭാര്യ ഗൗരി നന്ദ ...
കണ്ണമ്മ/അയ്യപ്പൻ നായരുടെ ഭാര്യ രഞ്ജിത്ത് ...
കുര്യൻ ജോൺ /കോശി കുര്യന്റെ അച്ഛൻ ജോണി ആന്റണി അനിൽ നെടുമങ്ങാട്...
സി.ഐ. സതീഷ് ധന്യ അനന്യ ...
ജെസ്സി/ ലേഡി കോൺസ്റ്റബിൾ സാബുമോൻ അബ്ദുസമദ്...
കുട്ടമണി അലൻസിയാർ ലോപ്പസ്.
എം. എൽ.എ. കെ.സി.ജോർജ് പഴനി സ്വാമി ...
എക്‌സൈസ് ഇൻസ്‌പെക്ടർ ഫൈസൽ ഷാജു ശ്രീധർ...
ജോക്കുട്ടൻ അജി ജോൺ...
ഉമ്മൻ നന്ദു ആനന്ദ്...
ജോബി സലീഷ് എൻ ശങ്കരൻ...
ഡി.വൈ.എസ്.പി ചെറിയാൻ ജോർജ് രമേശ് കോട്ടയം...
ഡ്രൈവർ കുമാരൻ/കുമാരേട്ടൻ (കോശിയുടെ വിശ്വസ്തൻ) പഴനി സ്വാമി ...
എക്സൈസ് സബ് ഇൻസ്പെക്ടർ ഫൈസൽ ബെൻസി മാത്യൂ...
അഡ്വക്കേറ്റ് റഹിം മുഹമ്മദ് മുസ്തഫ അനു മോഹൻ...
സി പി ഒ സുജിത് റെനിത്ത് എളമാട്...
മെമ്പർ വിനോദ് തോമസ്...
സെബാസ്റ്റ്യൻ നീലാഞ്ജന (ജാനി)...
കോശിയുടേയും,റൂബിയുടേയും മകൾ നിർമ്മാണം
നാല് വർഷത്തിന് ശേഷം  സച്ചി സംവിധാനം ചെയ്ത  രണ്ടാമത്തെ സിനിമയാണ് അയ്യപ്പനും കോശിയും.
രഞ്ജിത്ത് ആണ് പൃഥ്വിരാജിന്റെ അച്ഛന്റെ വേഷത്തിൽ അഭിനയിച്ചത്.
അന്ന രേഷ്മ രാജൻ, സാബുമോൻ എന്നിവരാണ് മറ്റ് താരങ്ങൾ.
സംവിധായകൻ രഞ്ജിത്തിന്റെ നേതൃത്വത്തിലുള്ള നിർമ്മാണ വിതരണ കമ്പനിയായ ഗോൾഡ് കോയിൻ മോഷൻ പിക്ചേഴ്സാണ് നിർമ്മാണം.
സുദീപ് ഇളമൺ ആണ് ക്യാമറ കൈകാര്യം ചെയ്തത്.
പതിനെട്ടാം പടി , ഫൈനൽസ് എന്നീ സിനിമകൾക്ക് ശേഷം സുദീപ് ഛായാഗ്രഹണം നിർവഹിച്ച ചിത്രം കൂടിയാണ് അയ്യപ്പനും കോശിയും.
പാലക്കാടും അട്ടപ്പാടിയിലുമായാണ് പ്രധാന ഭാഗങ്ങൾ ചിത്രീകരിച്ചത്.
അയ്യപ്പനും കോശിയുടേയും ഔദ്യോഗിക ടീസർ 2020 ജനുവരി 11-ന് പുറത്ത് വന്നു .
ചിത്രത്തിന്റെ ട്രെയിലർ  2020 ജനുവരി 23-ന് റീലീസ് ചെയ്തു.
2020 ഫെബ്രുവരി 7-ന് തീയേറ്ററുകളിൽ പ്രദർശനത്തിന് എത്തി.
ഈ ചിത്രത്തിനൊപ്പമാണ് 
അനൂപ് സത്യൻ സംവിധാനം ചെയ്ത് വരനെ ആവശ്യമുണ്ട് എന്ന ചിത്രവും റിലീസ് ചെയ്തത്.
മികച്ച അനുകൂല പ്രതികരണമാണ്
പ്രേക്ഷകരുടെയും,നിരൂപകരുടെയും
ഭാഗത്ത് നിന്നും ഈ ചിത്രത്തിന് ലഭിച്ചത്.
ആദ്യ ദിനം അനുകൂലമായ റിപ്പോർട്ട് കിട്ടിയ ഈ ചിത്രം എല്ലാത്തരം പ്രേക്ഷകരേയും തൃപ്തിപ്പെടുത്തുന്നതായിരുന്നു.
ചെറിയ ഒരു പ്രശ്നത്തിൽ നിന്നും ഉടലെടുത്ത് വലിയ പ്രശ്നങ്ങളിലേക്കുള്ള ചിത്രത്തിന്റെ സഞ്ചാരം വളരെയധികം ത്രില്ലിംഗാണ് പ്രേക്ഷകർക്ക് സമ്മാനിച്ചത്.
ചിത്രത്തിലെ ബിജു മേനോന്റെ പ്രകടനം വളരെയധികം പ്രേക്ഷക പ്രശംസ പിടിച്ചു പറ്റി.
ചിത്രം തുടങ്ങി 
അൽപ നേരത്തിനുള്ളിൽ പ്രേക്ഷകർ ആ ചിത്രത്തിന്റെ കഥാഗതിയുമായി ഇഴകി ചേർന്നതും 
ഈ ചിത്രത്തിന്റെ വിജയത്തിന് വലിയൊരു കാരണമായി.
ഒരു നിമിഷം പോലും വിരസത തോന്നിപ്പോകാത്ത ഒരു രചനാശൈലിയാണ് ഈ ചിത്രത്തിന്റെ തിരക്കഥയിൽ ഉപയോഗിച്ചത്.
പ്രതികൂല നായകന്റെ 
പോലുള്ള ഒരു വേഷം കൈകാര്യം ചെയത പൃഥ്വിരാജിന്റെയും പ്രകടനം പ്രേക്ഷക ശ്രദ്ധ നേടിയിരുന്നു.
ഇതിനു മുൻപ് അദ്ദേഹം അഭിനയിച്ച ഡ്രൈവിംഗ് ലൈസൻസ് എന്ന ചിത്രത്തിലും അൽപം നെഗറ്റീവ് റോളിലാണ് അദ്ദേഹം പ്രേക്ഷകർക്ക് മുന്നിലെത്തിയത്.
മികച്ച ത്രില്ലർ സിനിമകളുടെ ശ്രേണിയിൽ ഉൾപ്പെടുത്താൻ കഴിയുന്ന അയ്യപ്പനും കോശിയും എന്ന ചിത്രം ബോക്സ് ഓഫീസിൽ മിന്നുന്ന പ്രകടനമാണ് കാഴ്ച വെച്ചത്.
റിലീസ് ചെയ്ത് കഴിഞ്ഞുള്ള
ആദ്യത്തെ 8 ദിവസത്തെ തിയേറ്റർ റണ്ണിന് ശേഷം 12.40 കോടി രൂപയാണ് ചിത്രം നേടിയത്.
ഗംഭീര പ്രേക്ഷകാഭിപ്രായം നേടിയ ഈ ചിത്രം എല്ലാത്തരം പ്രേക്ഷകരേയും തൃപ്തിപ്പെടുത്തിയാണ് മുന്നേറിയത്.
കേരളത്തിൽ നിന്ന് 24 കോടിയോളം ഗ്രോസ് നേടിയ ഈ ചിത്രത്തിന്റെ ഗൾഫിലെ ഗ്രോസ് 9 കോടിയുടെ അടുത്താണ്.
റസ്റ്റ് ഓഫ് ഇന്ത്യ മാർക്കറ്റിൽ നിന്ന് ഒന്നര കോടിയോളവും റസ്റ്റ് ഓഫ് ദി വേൾഡ് മാർക്കറ്റിൽ നിന്ന് ഒരു കോടിക്ക് മുകളിലും ഈ ചിത്രം കളക്ഷൻ നേടി.2020-ലെ ഏറ്റവും മികച്ച വിജയമെന്ന് അവകാശപ്പെടാവുന്ന ഈ ചിത്രത്തിന് 65 കോടിയോളം ബോക്സ് ഓഫീസിൽ നിന്നും ലഭിക്കുകയുണ്ടായി.
ഈ ചിത്രത്തിന്റെ സംഗീതവും പശ്ചാത്തല സംഗീതവും ജേക്സ് ബിജോയ് ആണ് നിർവഹിച്ചത്.
ചിത്രത്തിൽ നഞ്ചിയമ്മ പാടിയ കലക്കാത്ത എന്ന ടൈറ്റിൽ സോംങ്ങ് വളരെയധികം പ്രേക്ഷക ശ്രദ്ധ നേടി.
ഗാനത്തിന്റെ വരികൾ എഴുതിയത് നഞ്ചിയമ്മ തന്നെയാണ്.
അയ്യപ്പനും കോശിയും # ഗാനം Singer(s) ദൈർഘ്യം 1.
"കലക്കാത്ത" നഞ്ചിയമ്മ 02:27 2.
"താളം പോയി" സംഗീത,ജേക്സ് ബിജോയ് , നഞ്ചിയമ്മ 04:36 3.
"അറിയാതെ അറിയാതെ" കോട്ടയ്ക്കൽ മധു 4.
"അടടചക്ക" പൃഥ്വിരാജ് , ബിജു മേനോൻ , നഞ്ചിയമ്മ അവലംബം https://www.asianetnews.com/topic/%E0%B4%85%E0%B4%AF%E0%B5%8D%E0%B4%AF%E0%B4%AA%E0%B5%8D%E0%B4%AA%E0%B4%A8%E0%B5%81%E0%B4%82-%E0%B4%95%E0%B5%8B%E0%B4%B6%E0%B4%BF%E0%B4%AF%E0%B5%81%E0%B4%82 ↑ https://www.mathrubhumi.com/mobile/movies-music/interview/sudeep-elamon-ayyappanum-koshiyum-sleeplessly-yours-1.4675488%5Bപ്രവർത്തിക്കാത്ത+കണ്ണി%5D ↑ https://www.southlive.in/movie/film-news/telung-remake-of-ayyappanum-koshiyum-movie/ ↑ https://www.mathrubhumi.com/mobile/movies-music/news/john-abraham-acquires-hindi-remake-rights-of-ayyappanum-koshiyum-1.4784830%5Bപ്രവർത്തിക്കാത്ത+കണ്ണി%5D ↑ https://www.asianetnews.com/amp/trailer/ayyappanum-koshiyum-teaser-q3y4o5?utm_source=ml utm_medium=site utm_campaign=related
അയ്യപ്പൻ (വിവക്ഷകൾ)
അയ്യപ്പൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.